
Surah Lukman (Ayat 13-19) 



Hakikat siapakah Luqman yang dipilih oleh al-Qur'an sebagai 
jurucakap yang menerangkan persoalan-persoalan tauhid dan Akhirat telah 
diterangkan oleh berbagai-bagai riwayat-riwayat, ada riwayat yang 
mengatakan beliau itu seorang nabi dan ada riwayat yang mengatakan beliau 
hanya seorang hamba yang salih bukannya nabi. Kebanyakan Mufassirin 
berpegang dengan riwayat yang kedua ini. Kemudian dicerita pula bahawa 
beliau adalah seorang hamba bangsa Habsyah, dan ada pula cerita 
mengatakan beliau seorang yang berasal dari Nubah (di Timur Laut Afrika). 
Begitu juga ada cerita yang mengatakan beliau hidup dalam kalangan Bani 
Israel sebagai salah seorang dari hakim-hakim mereka. Walau bagaimanapun 
hakikat beliau, namun al-Qur'an telah menjelaskan bahawa beliau telah 
dikurniakan Allah hikmat yang isi kandungan dan tujuannya ialah bersyukur 
kepada Allah, "dan sesungguhnya Kami telah mengurniakan hikmat 
kepada Luqman (dia berkata) Bersyukurlah kepada Allah", ini adalah 
bimbingan al-Quran secara tidak langsung supaya bersyukur kepada Allah 
sebagai mencontohi Luqmanul-Hakim yang telah dipilih untuk 
mengemukakan kisahnya dan perkataannya. Di samping bimbingan secara 
tidak langsung ini terdapat pula satu bimbingan yang lain, iaitu kesyukuran 
kepada Allah merupakan satu bekalan yang berguna kepada orang yang 
bersyukur, sedangkan Allah terkaya darinya. Allah itu terpuji dengan zat- 
Nya walaupun tidak dipuji oleh sesiapa pun dan makhluk-Nya: 

( 12 ) 

12. "Dan. barang siapa yang bersyukur, maka sesungguhnya dia bersyukur 
untuk (kebaikan) dirinya dan barang siapa yang kufur, maka 
sesungguhnya Allah adalah Maha Kaya dan Maha Terpuji." 

Oleh itu orang yang paling tolol ialah orang yang tidak mengikut 
hikmat ini dan tidak mengumpul modal bekalan yang seperti ini untuk 
faedah dirinya. 




(Pentafsiran ayat 13) 



Kemudian datang pula persoalan tauhid di dalam bentuk nasihat 
Luqmanul-Hakim kepada anaknya: 




13. "Dan (kenangilah) ketika Luqman berkata kepada anaknya semasa 
memberi nasihat kepadanya: Wahai anakku! Janganlah engkau sekutukan 
Allah, sesungguhnya syirik itu adalah satu kezaliman yang amat besar." 

Ini adalah satu nasihat yang jujur kerana tiada lain tujuan seorang 
bapa melainkan supaya anaknya mendapat kebaikan dan tiada sikap yang 
wajar bagi seorang bapa terhadap anaknya melainkan memberi nasihat. Di 
sini Luqmanul-Hakim melarang anaknya dan mempersekutukan Allah 
dengan alasan bahawa perbuatan syirik adalah suatu yang amat besar. Beliau 
menekankan hakikat ini dua kali. Sekali dengan mengemukakan larangan 
dan menjelaskan alasannya dan sekali lagi dengan menggunakan kata-kata 
penguat iaitu "inna" dan 'Tam" pada "lazulmun". Inilah hakikat yang 
dikemukakan Nabi Muhammad s.a.w. kepada kaumnya lalu mereka 
mempertikaikannya dan mengatakan penceritaan ini sebagai ada udang 
disebalik hatu. Mereka takut penceritaan ini bertujuan untuk mencabut 
kekuasaan mereka dan menunjukkan kelebihan ke atas mereka. Apakah yang 
ada pada nasihat Luqmanul-Hakim yang dikemukakan kepada anaknya? 
Tidakkah nasihat seorang bapa kepada anaknya itu bersih dari segala 
keraguan dan jauh dari segala sangkaan yang buruk? Sebenarnya itulah 
hakikat yang amat tua yang disebut oleh setiap orang yang dikurniakan Allah 
pengetahuan hikmat yang bertujuan semata-mata untuk kebaikan bukannya 
tujuan yang lain darinya. Inilah penerangan psikologi yang dimaksudkan 
disini. 



(Pentafsiran ayat-ayat 14 - 15) 



Di bawah bayangan nasihat bapa kepada anak, al-Qur'an menjelaskan 
hubungan di antara dua ibu bapa dan anak-anak dengan uslub yang amat 
halus. Ia menggambarkan hubungan itu dengan satu gambaran yang 
menarik, penuh mesra dan lemah lembut, namun demikian hubungan 
'aqidah adalah tetap diutamakan dan hubungan darah yang erat itu: 

(14) 

14. "Dan Kami telah menyuruh manusia supaya berbakti kepada dua orang 
tuanya. Dia telah dikandung ibunya yang mengalami kelemahan demi 
kelemahan dan masa lepas susunya dalam dua tahun. Bersyukurlah 
kepada-Ku dan kepada dua ibu bapa engkau dan kepada-Ku tempat 
kembali." 




mm * P 

(15) l# 

15. "Dan jika mereka berdua mendesak engkau supaya mempersekutukan- 
Ku dengan sesuatu yang engkau tidak mengetahui, maka janganlah engkau 
ta'atkan kedua-duanya dan sahabatilah kedua mereka dengan baik di 
dunia ini, dan ikutilah jalan orang-orang yang kembali kepada-Ku, 
kemudian kepada-Kulah tempat kembali kamu dan Aku akan 
memberitahu kepada kamu segala perbuatan yang telah dilakukan kamu." 

Perintah kepada anak-anak supaya berbuat baik kepada ibu bapa 
berulang-ulang kali disebut di dalam al-Qur'anul-Karim dan di dalam 
suruhan-suruhan Rasulullah s.a.w., tetapi perintah kepada ibu bapa supaya 
berbuat baik kepada anak-anak hanya disebut sedikit sahaja dan 
kebanyakannya mengenai peristiwa menanam anak hidup-hidup, iaitu satu 
peristiwa tertentu yang berlaku di dalam suasana-suasana tertentu. Ini 
disebabkan kerana fitrah semulajadi sahaja sudah cukup untuk mendorong 
ibu bapa mengambil berat terhadap keselamatan anak-anaknya. Fitrah 
semulajadi memang didorong ke arah melindungi generasi baru untuk 
menjamin kesinambungan hayat sebagaimana yang dikehendaki Allah. Ibu 
bapa akan mengorbankan tubuh badan mereka, saraf mereka, umur mereka 
dan segala sesuatu yang mahal yang dimiliki mereka demi kepentingan anak- 
anak mereka. Mereka membuat pengorbanan-pengorbanan itu tanpa 
bersungut atau mengadu, malah tanpa kesedaran mereka, malah mereka 
berkorban dengan cergas dan senang hati seolah-olah merekalah yang 
menerima. Pendeknya fitrah semulajadi sudah cukup untuk mendorong ibu 
bapa menjaga anak-anaknya tanpa perintah, cetapi kepada si anak pula ia 
perlu diperintah berulang-ulang kali supaya memberi perhatian kepada 
generasi ibu bapa yang berkorban dan yang berundur ke belakang hayat 
setelah mencurahkan usia dan jiwa mereka kepada generasi baru yang 
menghadapi masa depan hayat. Si anak tidak dapat menggantikan separuh 
pengorbanan yang telah dilakukan orang tuanya walaupun dia memberi 
seluruh umurnya untuk mereka. Gambaran menarik di dalam ayat " dia telah 
dikandung ibunya yang mengalami kelemahan demi kelemahan dan masa lepas 
susunya dalam dua tahun" adalah menggambarkan bayangan dan 
pengorbanan mereka yang luhur itu. Si ibu sudah tentu menanggung habuan 
pengorbanan yang lebih besar dan dia melakukan pengorbanan itu dengan 
perasaan kasih mesra yang lebih hebat, lebih mendalam, lebih lembut dan 
halus. Al-Hafiz Abu Bakr al-Bazzar telah meriwayatkan dalam musnadnya 
dengan sanadnya dari Burayd dari bapanya bahawa seorang lelaki 
mengerjakan tawaf dengan mendukung ibunya lalu dia bertanya Nabi s.a.w.: 
"Adakah saya telah membayar haknya (ibunya) beliau: "Tidak, tidak, walau 
senafas pun". Demikianlah dia tidak dapat membalas budi ibunya walau 
senafas pun dan masa ia mengandung atau masa dia bersalin. Dia 
mengandungnya dengan mengalami kelemahan demi kelemahan. 

Di bawah bayangan gambaran yang penuh mesra itu, al-Quran 
menyuruh manusia supaya bersyukur kepada Allah selaku Pengumia ni'mat 
yang pertama dan berterima kasih kepada ibu bapa selaku pembuat budi 
atau pemberi ni'mat yang kedua. Al-Quran mengatur kewajipan, mula-mula 
bersyukur kepada Allah kemudian berterima kasih kepada dua ibu bapa: 



Tafsir Fi Zilalil Quran 



4 




Surah Lukman (Ayat 13-19) 



14. "Bersyukurlah kepada-Ku dan kepada dua ibu bapa engkau" 

kemudian ia kaitkan hakikat ini dengan hakikat hari Akhirat "dan kepada- 
Ku tempat kembali", di mana bergunanya modal bekalan amalan bersyukur 
itu. 

Tetapi hubungan dua ibu bapa dengan anak itu walaupun begitu erat 
mesra dan mulia namun dalam susunan tertib ia hanya menduduki tempat 
yang kedua selepas hubungan 'aqidah. Baki perintah kepada manusia dalam 
hubungan mereka dengan ibu bapa ialah: 




15. "Dan jika mereka berdua mendesak engkau supaya 
mempersekutukanKu dengan sesuatu yang engkau tidak mengetahui, 
maka janganlah engkau ta'atkan kedua-duanya." 

Sampai di sini gugurlah kewajipan ta'at kepada dua ibu bapa, dan di 
sinilah meningkatnya hubungan 'aqidah mengatasi segala hubungan yang 
lain. Walau bagaimana hebat usaha, perjuangan, desakan dan penerangan 
yang dikemukakan oleh ibu bapa dengan tujuan memujuk si anak supaya 
mempersekutukan Allah dengan sesuatu yang tidak diketahui ketuhanannya, 
maka dia diperintah supaya jangan ta'at kepada kehendak dua ibu bapa itu. 
Itulah perintah dan Allah selaku tuan punya hati yang pertama yang pasti 
ditaati 

Tetapi perbezaan 'aqidah di antara anak dan ibu bapa, juga perintah 
supaya jangan menta'ati ibu bapa dalam perkara-perkara yang bertentangan 
dengan 'aqidah, tidaklah menggugurkan hak ibu bapa dari mendapat 
layanan yang baik dan persahabatan yang mesra dari anak-anaknya: 




15. "Dan sahabatilah kedua mereka dengan baik di dunia ini." 

Hidup dunia ini hanya merupakan satu perjalanan yang pendek yang 
tidak menjejaskan hakikat yang pokok: 

15. "Dan ikutilah jalan orang yang kembali kepada-Ku." 

Itulah jalan orang-orang yang beriman. 

feGpBdE^IJ 



15. "Kemudian kepada-Kulah tempat kembali kamu." 

laitu selepas selesai perjalanan hidup dunia yang terbatas. 

wwmm 

15. "Dan Aku akan memberitahu kepada kamu segala perbuatan yang telah 
dilakukan kamu." 

Setiap orang akan menerima balasan dan amalannya iaitu amalan 
kufur atau bersyukur, syirik atau tauhid. 

Menurut riwayat, ayat ini juga ayat Surah al-'Ankabut yang sama dan 
ayat al-Ahqaf adalah diturun kerana peristiwa Saad ibn Abu Waqqas dengan 
Ibunya (sebagaimana saya telah jelaskannya di dalam juzu' yang kedua 
puluh dalam Sura al-'Ankabut). Menurut riwayat yang lain, ayat ini diturun 
kerana peristiwa Sa'd ibn Malik. Ini diriwayatkan oleh at-Tabrani dalam kitab 
al-'Isyrah dengan sanadnya dari Daud bin Abu Hind. Kisah yang disebut 
dalam Sahih Muslim adalah dari hadith Sa'd ibn Abu Waqqas dan inilah 
riwayat yang lebih rajih. Maksud ayat ini adalah umum mencakupi segala 
keadaan yang sama. Ia mengatur hubungan-hubungan di samping mengatur 
kewajipan-kewajipan, iaitu hubungan dengan Allah merupakan hubungan 
yang pertama dan menjunjung perintah Allah merupakan kewajipan yang 
pertama Al-Qur'an menjelaskan dasar ini dan menekankannya pada setiap 
kesempatan dengan menggunakan berbagai-bagai cara supaya dasar ini 
tertanam di dalam hati orang-orang yang beriman dengan jelas tanpa 
sebarang keraguan dan kekaburan. 



(Pentafsiran ayat 16) 



Setelah selesai penerangan selingan di dalam nasihat Luqman kepada 
anaknya itu, al Qur'an menyambung pula nasihat Luqman yang berikut 
untuk menjelaskan persoalan hari Akhirat dengan hisabnya yang amat halus 
dan balasannya yang amat adil. Tetapi hakikat hisab dan balasan ini tidak 
dijelaskan secara bersendirian sahaja, malah dikemukakan di dalam ruangan 
alam buana yang luas dan dengan gambaran yang berkesan, yang membuat 
hati menggigil apabila ia menyedari ilmu Allah yang meliputi segala-galanya, 
iaitu ilmu Allah yang amat halus dan seni: 



( 16 ) 

16. "Wahai anakku! Sesungguhnya jika sesuatu amalan itu hanya 
seberat biji sawi dan sekalipun ia tersembunyi dalam batu atau berada di 
laut atau di bumi nescaya ia akan dibawakan Allah. Sesungguhnya Allah 
Maha Halus dan Maha Pakar." 

Tiada satu pengungkapan mengenai kehalusan dan kesyumulan ilmu 
Allah dan qudrat-Nya, juga mengenai kehalusan hisab dan keadilan 
pertimbangan Allah yang dapat mendampingi pengungkapan al-Quran ini. 
Itulah kelebihan al-Quran yang penuh mukjizat, indah dan mendalam 
penerangannya 1 . Sebiji sawi yang kecil, terbuang dan tiada nilai tersembunyi 
dalam sebiji batu yang pejal, ia tidak kelihaan dan tidak dapat dihubungi 
"atau berada di langit" iaitu di angkasa raya yang maha luas, di mana bintang 
yang besar kelihatan seperti sebiji noktah yang terapung-apung atau sebiji 
debu yang sesat "atau di bumi" Ia hilang tidak kelihatan di dalam debu-debu 
tanah dan batu-batunya "nescaya akan dibawakannya oleh Allah" yakni ilmu 
Allah tetap mengikutinya dan qudrat Allah tetap menangkapnya 
"sesungguhnya Allah Maha Halus dan Maha Pakar". Ini adalah satu kesimpulan 
yang amat sesuai dengan pemandangan sesuatu yang tersembunyi dan seni. 

Daya khayal kita terus mengikuti biji sawi di tempat 
persembunyiannya yang amat dalam dan luas itu, dan menyedari bahawa 
ilmu Allah tetap mengikuti biji sawi itu hingga hati kita menjadi khusyu' dan 
kembali kepada Allah Yang Maha halus dan mengetahui segala sesuatu yang 
tersembunyi. Dan di sebalik itu tertanamlah hakikat persoalan hari Akhirat 
yang mahu ditanamkan oleh al-Quranul-Karim ke dalam hati manusia 
dengan cara penerangan yang amat menarik ini. 



(Pentafsiran ayat 17) 



Kemudian aI-Qur'an terus menceritakan nasihat Luqman kepada 
anaknya. Beliau membawa anaknya mengikuti langkah-langkah 'aqidah 
setelah ia tertanam di dalam hatinya, iaitu selepas beriman kepada Allah 
yang tanpa sebarang sekutu bagi-Nya dan selepas yakin kepada hari Akhirat 
yang tidak diraguinya sedikit pun itu dan selepas percaya kepada keadilan 
balasan Allah yang tidak terlepas dari-Nya walaupun sebesar sebiji sawi. Ia 
membawa anaknya kepada langkah yang kedua iaitu bertawajjuh kepada 
Allah dengan ibadat solat dan menghadapi manusia dengan berdawah 
kepada Allah dan sabar memikul tugas-tugas da'wah dan kesulitannya yang 
pasti dihadapi: 




( 17 ) 



1 Lihat bab “ ji jallAijjIa” dalam buku “(j' ^jall 

17. "Wahai anakku! Dirikanlah solat dan suruhlah (manusia) berbuat 
kebaikan dan larangkan mereka berbuat kemungkaran dan sabarlah di atas 
kesusahan yang menimpa engkau. Sesungguhnya urusan sedemikian 
adalah dari urusan-urusan yang dilakukan dengan penuh keazaman." 

Inilah jalan aqidah yang tersusun iaitu mentauhidkan Allah, menyedari 
wujudnya pengawasan Allah, meletakkan harapan pada balasan yang 
disediakan di sisi Allah, percaya kepada keadilan Allah dan takut kepada 
balasan Allah, kemudian berpindah pula kepada kegiatan berda'wah, iaitu 
menyeru manusia memperbaiki keadaan diri mereka, menyuruh mereka 
berbuat kebaikan dan melarang mereka berbuat kemungkaran. Dan sebelum 
menghadapi perjuangan menentang kejahatan itu, seseorang harus berbekal 
dengan bekalan utama iaitu bekalan ibadat kepada Allah, bertawajjuh kepada 
Allah dengan solat dan sabar menanggung kesulitan yang dialami oleh setiap 
penda'wah kepada agama Allah, iaitu kesulitan akibat dan kedegilan dan 
penyelewengan hati manusia, kesulitan akibat dan kelancangan lidah dan 
dari kejahatan tindak-tanduk manusia, juga kesulitan akibat dan kesukaran 
kewangan dan pengorbanan jiwa ketika diperlukan keadaan "sesungguhnya 
urusan sedemikian adalah dan urusan-urusan yang dilakukan dengan penuh 
ialah memotong jalan ragu-ragu (atau Wceazaman" Maksud dari 
menghapuskan sikap teragak-agak) setelah ditetapkan azam dan dikuatkan 

tekad. 



(Pentafsiran ayat-ayat 18 - 19) 



Kemudian Luqman menyentuh dalam nasihatnya adab cara berdawah 
kepada Allah bagaimana yang diceritakan oleh al-Qur'an di sini, kerana 
berda'wah kepada Allah tidak mengharuskan seseorang bersifat takbur 
terhadap manusia atau bersikap angkuh atas nama memimpin manusia ke 
arah kebaikan dan lebih-lebih lagi sikap angkuh tanpa berda'wah kepada 
kebaikan. Ini adalah lebih buruk dan lebih keji lagi: 




(18) 4&j 



18. "Dan janganlah engkau palingkan pipi engkau dari manusia (kerana 
takbur) dan janganlah engkau berjalan di bumi dengan lagak yang angkuh. 
Sesungguhnya Allah tidak sukakan sekalian orang yang sombong dan 
membangga-banggakan diri." 

Kata-kata "as-Sa'r" bererti sejenis penyakit unta yang membuat 
lehernya menjadi teleng. Uslub al-Quran telah memilih kata-kata ini untuk 
meliarkan manusia dari teleng angkuh yang serupa dengan teleng penyakit 

unta, iaitu gerak-geri sombong dan tidak menghiraukan manusia, lagak 
memaling muka menunjukkan kesombongan. 

Berjalan di bumi dengan lagak yang sombong ialah berjalan dengan 
gaya takbur dan tidak mempedulikan manusia, iaitu satu lagak yang 
dibencikan Allah dan dimarahkan manusia. Gerak-geri dan lagak yang 
seperti ini adalah membayangkan seseorang itu ditimpa penyakit takbur 

"Sesungguhnya Allah tidak sukakan sekalian orang yang sombong dan 
membangga-banggakan diri." 

Di samping melarang berjalan dengan lagak yang sombong al-Qur'an 
menerangkan cara berjalan yang sederhana dan mempunyai tujuan: 




19. "Dan sederhanakanlah dalam gaya perjalananmu dan rendahkan 
suaramu. Sesungguhnya suara yang paling buruk ialah suara keldai." 

Maksud sederhana di sini ialah gaya berjalan yang hemat, jimat dan 
tidak melampau, tidak membuang tenaga menunjuk-nunjukkan lagak dan 
lenggang-lenggoknya yang sombong, juga gaya berjalan yang mempunyai 
matlamat kerana perjalanan yang mempunyai tujuan dan matlamat itu tidak 
teragak-agak dan tidak berlenggang-lenggok malah terus menuju kepada 
tempat tujuannya dengan mudah dan lancar. 

Merendahkan suara ketika bercakap membayangkan adab sopan dan 
kepercayaan kepada diri sendiri dan keyakinan kepada kebenaran dan 
kekuatan apa yang diucapkannya. Orang-orang yang biadab sahaja yang 
bercakap dengan suara yang keras dan bahasa yang kesat atau orang-orang 
yang ragu-ragu terhadap nilai perkataannya atau terhadap nilai dirinya 
sendiri lalu dia berusaha melindungi keraguannya itu di sebalik kata-katanya 
yang tajam, kasar dan keras. 

Uslub al-Qur'an membidas perbuatan-perbuatan seperti itu dan 
menggambarkannya dengan gambaran yang hina dan buruk apabila ia 
mengulas: " Sesungguhnya suara yang paling buruk ialah suara keldai " dengan 
satu pemandangan yang lucu dan menjijikkan serta menimbulkan perasaan 
benci dan memandang keji. Tidak mungkin bagi seseorang yang mempunyai 
hati yang memahami gambaran yang lucu di sebalik pengungkapan yang 
indah ini kemudian ia cuba meniru suara keldai itu. 

Demikianlah berakhirnya pusingan yang kedua setelah selesai 
memperkatakan persoalan yang pertama dengan penerangan dan uslub yang 
baru. 

